stanford-oval/wikipedia huggingface dataset:
รายชื่อตัวละครในปริศนาสมบัติอัจฉริยะ
บรรพบุรุษคาฮิลล์ > โทมัส คาฮิลล์ (Thomas Cahill)

บุตรอันดับที่ 3 และลูกชายคนรอง เกิด ค.ศ. 1494 เป็นคนชอบใช้กำลัง เขาก่อตั้งสายตระกูลโทมัส
ในวันเยาว์ เขากับแคทเธอรีนใฝ่ฝันจะผจญภัย แต่หลังจากเพลิงไหม้ พวกเขากล่าวหาลุคว่าเป็นคนวางเพลิง และหนีไปโปรตุเกสเพื่อปกป้องคำไขปริศนาจากลุค ที่นั่น เขาได้พบรักกับ ลุยซา (Louisa) สตรีชาวโปรตุเกส และตั้งตัวกันที่นั่น ภายหลังแคทเธอรีนทนไม่ไหวที่น้องชายเห็นสิ่งอื่นสำคัญกว่า จึงหนีไปพร้อมกับคำไขปริศนาของเขา เขาจึงออกตามล่าเธอ แต่ไม่สำเร็จ สุดท้ายเขาจึงตั้งรกรากที่ญี่ปุ่น โดยใช้ชื่อปลอมว่า Yaemon และแต่งงานของสตรีชาวญี่ปุ่นชื่อ Keiko มีบุตรชาย 4 คน ซึ่งคนโตคือ โทโยโทมิ ฮิเดโยชิ นายทหารที่มีชื่อเสียงของญี่ปุ่น โทมัสเสียชีวิตในปี ค.ศ. 1543 มีอายุ 49 ปี
บรรพบุรุษคาฮิลล์ > เจน คาฮิลล์ (Jane Cahill)

บุตรอันดับที่ 4 และลูกสาวคนรอง เกิด ค.ศ. 1497 มีพรสวรรค์ด้านศิลปะ เธอเป็นผู้ก่อตั้งสายตระกูลจานัส
เจนได้รับการบรรยายว่ามีผมสีบลอนด์แดงและดวงตาสีน้ำตาล เธอหลงใหลในศิลปะมาก โดยเฉพาะการวาดและการเขียน แคทเธอรีนเหน็บแนมเธอว่า "ยังเด็กและเพ้อฝันเกินกว่าจะเลี้ยงตัวเอง" เธอมีอายุเพียง 10 ปี ตอนที่บ้านคาฮิลล์ไฟไหม้ หลังการแตกแยก เธอเลือกที่จะติดตามลุค แต่ต่อมาลุคกลับทอดทิ้งเธอ ทำให้เธอหัวใจสลาย เจนจึงพยายามเริ่มชีวิตใหม่ด้วยการเป็นศิลปิน โดยใช้ชื่อปลอมว่า จอห์น เธอกลายเป็นดาราที่มีชื่อเสียงของอังกฤษ
บรรพบุรุษคาฮิลล์ > มาเดอแลน คาฮิลล์ (Madeleine Cahill)

บุตรอันดับที่ 5 และลูกสาวคนสุดท้าย เกิด ค.ศ. 1507 เธอเป็นผู้ก่อตั้งสายตระกูลมาดริกัล
มาเดอแลนเกิดหลังจากเหตุเพลิงไหม้ โดยที่พี่ๆ ทั้งสี่คนไม่ทราบเลยว่า โอลิเวียผู้เป็นมารดาได้ตั้งครรภ์น้องสาว เมื่อมาเดอแลนเติบโต โอลิเวียสอนเธอว่าไม่มีอะไรสำคัญเท่าครอบครัว มาเดอแลนจึงให้สัญญากับมารดาว่าจะทำทุกวิถีทางให้ครอบครัวกลับมาปรองดองกัน เธอแต่งงานกับโรเบิร์ด อาร์เดน (Robert Arden) ซึ่งต่อมาได้ให้กำเนิด แมรี อาร์เดน (Mary Arden) มารดาของวิลเลียม เชกสเปียร์ กวีชาวอังกฤษผู้มีชื่อเสียง
ใน รหัสลับจักรพรรดิโลกไม่ลืม เอมี่และแดนพบภาพวาดของมาเดอแลนในล็อกเกตของแอนน์ บอนนี่ และบรรยายว่าเธอหน้าตาเหมือนแม่ของพวกเขา
ลูเซี่ยน (Lucian) > บุคคลสำคัญที่เป็นลูเซี่ยน

เซอร์ไอแซค นิวตัน นักคณิตศาสตร์และนักวิทยาศาสตร์ชาวอังกฤษ เขาเป็นผู้ค้นพบมีดที่ลุคถือในวันลอบวางเพลิง
เบนจามิน แฟรงคลิน รัฐบุรุษชาวอเมริกัน เขาผสมน้ำยาลูเซี่ยนได้สำเร็จแต่ซ่อนไว้ในปารีสเนื่องจากเบื่อหน่ายการตามล่าคำไขปริศนา
นโปเลียน โบนาปาร์ต อดีตผู้นำฝรั่งเศส เขานำกองทัพไปทั่วยุโรป ส่วนหนึ่งเพื่อตามล่าคำไขปริศนา เขายึดครองอียิปต์เพื่อตามหาคำไขปริศนาของอีคาเทริน่า ผู้รับใช้ของเขาซึ่งเป็นลูเซี่ยนพบรูปปั้นเซคเมตที่ซ่อนหนทางสู่คำไขปริศนา 2 ตัว แต่อีคาเทริน่าจัดการลักลอบกลับศูนย์บัญชาการได้สำเร็จ
วินสตัน เชอร์ชิล รัฐบุรุษและอดีตนายกรัฐมนตรีแห่งสหราชอาณาจักร ในสงครามโบเออร์ที่ประเทศแอฟริกาใต้ เขาทำปฏิบัติการลับเพื่อหาคำไขปริศนาของโทมัส ภายหลังสงครามโลกครั้งที่ 2 ได้พบเกรซ คาฮิลล์ในอียิปต์
จานัส (Janus) > โจนาห์ วิซาร์ด (Jonah Wizard)

นักร้องแนวฮิปฮอปที่มีชื่อเสียง เจ้าของแนวเพลง My Little Gangstar
จานัส (Janus) > โคร่า วิซาร์ด (Cora Wizard)

หัวหน้าสายตระกูลจานัส ประติมากรและนักแสดงผู้มีชื่อเสียง เป็นผู้ได้รับรางวัลโนเบลที่อายุน้อยที่สุด
จานัส (Janus) > บร็อดเดอริก ที. วิซาร์ด (Broderick T. Wizard)

พ่อของโจนาห์ ไม่ได้เป็นคาฮิลล์ เป็นสมาชิกนอกสายตระกูลจานัส มีแบล็กเบอรรี่ติดตัวและใช้อยู่ตลอดเวลา
จานัส (Janus) > บุคคลสำคัญที่เป็นจานัส

โวล์ฟกัง อะมาดีอุส โมซาร์ท นักประพันธ์เพลงชาวออสเตรีย เขาติดต่อสั่งซื้อทังสเตน หนึ่งในคำไขปริศนาปริมาณมาก ทำให้เขาประสบความยากจนในบั้นปลายชีวิต เขาติดต่อกับพระนางมารี อังตัวเนต เพื่อเป็นสื่อกลางให้กับเบนจามิน แฟรงคลิน เกี่ยวกับคำไขปริศนา เขาประพันธ์เพลง KV 617 ทิ้งไว้เป็นเบาะแสในการตามล่าคำไขปริศนา
แอนนา มาเรีย โมซาร์ท หรือ แนนเนิร์ล เธอไม่เห็นด้วยกับการกระทำของน้องชาย เธอเป็นเจ้าของสมุดบันทึกที่เป็นสมบัติล้ำค่าของจานัสอันเป็นที่ต้องการยิ่ง
ฟิเดลิโอ รัคโค่ เป็นบุคคลสำคัญที่สมมติขึ้น เขาเป็นเศรษฐีผู้ร่ำรวย รับสั่งซื้อของหายากจากแดนไกล เขาติดต่อซื้อทังสเตนให้โมซาร์ท เขาหายตัวไปในตะวันออกไกล
แฮร์รี่ ฮูดินี่ นักมายากลชาวอเมริกัน เขาแอบเข้าไปขโมยคำไขปริศนาในบ้านของแฟรงคลิน
มาร์ก ทเวน นักเขียนชาวอเมริกัน เขาตามหาคำไขปริศนาไปทั่วโลก อาทิ อียิปต์ ออสเตรเลีย ที่ออสเตรเลีย เขาถูกลอบทำร้ายโดยอีแค็ต โรเบิร์ต คาฮิลล์ แฮนเดอร์สัน
โทมัส (Tomas) > ครอบครัวฮอลต์

ครอบครัวฮอลต์เป็นสมาชิกสายตระกูลโทมัสที่ได้รับความไว้วางใจจากสายตระกูลน้อยที่สุด
โทมัส (Tomas) > ครอบครัวฮอลต์ > ไอเซ็นฮาวเออร์ ฮอตส์ (Eisenhower Holt)

หัวหน้าครอบครัวฮอลต์ เขาถูกไล่ออกจากโรงเรียนทหารเวสต์พอยต์ และจากอาชีพยามรักษาความปลอดภัยห้างสรรพสินค้า พ่อของเขาถูกกล่าวหาว่าเป็นสายลับให้กับอีคาเทริน่า
อีคาเทริน่า (Ekaterina) > อลิสแตร์ โอ (Alistair Oh)

ลุงของเอมี่และแดน เป็นชาวเกาหลี เป็นผู้คิดค้นเบอร์ริโต้อบไมโครเวฟ ซึ่งประสบความล้มเหลว ทำให้เขามีหนี้สินมากมาย เขาพยายามใช้เงินมาตามล่าคำไขปริศนาอีกด้วย  โดนกู้จากครอบครัวสตาร์ลิ่ง
อลิสแตร์ โอเคียดแค้นแบ โอผู้เป็นลุง เพราะสืบจนรู้ความจริงว่าแบ โอจ้างวานฆ่าพ่อของเขา และทำให้เหมือนเป็นอุบัติเหตุ  อลิสแตร์ตกอยู่ในการดูแลของแบอย่างไม่มีความสุข เมื่อโตขึ้นจึงออกตามล่าคำไขปริศนาโดยไม่ร่วมมือกับแบ โอ
อีคาเทริน่า (Ekaterina) > แบ โอ (Bae Oh)

ลุง (หรืออา) ของอลิสแตร์ เขาเป็นผู้จ้างวานฆ่ากอร์ดอน โอ น้องชาย (หรือพี่ชาย) เพื่อฮุบกิจการ โอ อินดัสตรี้ ของครอบครัว และขึ้นเป็นหัวหน้าสายตระกูลอีคาเทริน่า เขาเป็นผู้เลี้ยงดูอลิสแตร์ โออย่างดูหมิ่นดูแคลน ในที่สุดแบ โอก็ถูกเปิดโปงและถูกจับกุม
อีคาเทริน่า (Ekaterina) > กอร์ดอน โอ (Gordon Oh)

พ่อของอลิสแตร์ โอ เป็นนักอุตสาหกรรมชาวเกาหลี เขาถูกแบ โอ สังหารเพื่อหวังผลประโยชน์ทางธุรกิจ
อีคาเทริน่า (Ekaterina) > พี่น้องสตาร์ลิ่ง (Starling Triplets)

ประกอบด้วย ซิเนด (Sinead) เนด (Ned) และเทด (Ted) สตาร์ลิ่ง เป็นเด็กอัจฉริยะ
อีคาเทริน่า (Ekaterina) > บุคคลสำคัญที่เป็นอีแค็ต

โฮเวิร์ด คาร์เตอร์ นักโบราณคดีชาวอังกฤษ เขาลักลอบนำรูปปั้นเซคเม็ตของแคทเธอรีน คาฮิลล์ออกจากกรุของพวกลูเซี่ยน
โรเบิร์ต คาฮิลล์ แฮนเดอร์สัน เป็นตัวละครที่ถูกสมมติขึ้น เป็นนักวิทยาศาสตร์ชั้นนำของอีแค็ต ได้แทรกซึมเข้าไปในสายตระกูลลูเซี่ยนโดยเป็นว่าที่ลูกเขยของพระญาติของพระนางวิคตอเรีย แต่ได้ขโมยคำไขปริศนาและออกเดินทางมาอินโดนีเซีย เขาสร้างห้องทดลองลับไว้บนภูเขาไฟกรากะตัวเพื่อผสมคำไขปริศนา แต่ถูกขัดขวางโดยมาดริกัล เขารอดชีวิตและหนีไปกบดานอยู่ที่ออสเตรเลีย ในเมืองคูเบอร์ พีดี้จนกระทั่งเสียชีวิต
มาดริกัล (Madrigal) > ตระกูลคาฮิลล์ > เอมี่ คาฮิลล์ (Amy Cahill)

อายุ 14 ปี (หนังสือชุดปัจจุบันอายุ 16 ปี) เด็กสาวที่ชื่นชอบการเรียนรู้ มีนิสัยขี้อาย ประหม่าเมื่ออยู่ท่ามกลางคนอื่นๆ
มาดริกัล (Madrigal) > ตระกูลคาฮิลล์ > แดน คาฮิลล์ (Dan Cahill)

ชื่อจริง แดเนียล อาเธอร์ คาฮิลล์ อายุ 11 ปี (หนังสือชุดปัจจุบันอายุ 13 ปี) เป็นเด็กที่ชื่นชอบเรื่องโลดโผน เกม สะสมการ์ด เบสบอล และลอกป้ายชื่อหลุมศพ เขามีความจำแบบภาพถ่าย สามารถจำเบาะแสยากๆ ได้อย่างง่ายดาย
มาดริกัล (Madrigal) > ตระกูลคาฮิลล์ > เกรซ คาฮิลล์ (Grace Cahill)

ยายของแดนและเอมี่ เป็นอดีตนักผจญภัยที่เดินทางไปทั่วโลก ส่วนหนึ่งเพื่อตามล่าคำไขปริศนา ก่อนจะพำนักอยู่ในคฤหาสน์ของตระกูลในรัฐแมตซาชูเซตต์จวบจนบั้นปลาย ก่อนตายเธอได้ตัดสินใจใช้พินัยกรรมเพื่อเปิดการตามล่าคำไขปริศนาอย่างเป็นทางการ เพื่อให้ทุกสายตระกูลยุติการตามล่าและร่วมมือกัน
มาดริกัล (Madrigal) > ตระกูลคาฮิลล์ > เนลลี่ โกเมซ (Nellie Gomez)

พี่เลี้ยงของแดนและเอมี่ คาฮิลล์ เธอไว้ผมสองสี บลอนด์กับดำ เจาะจี้รูปงูไว้ที่จมูก เธอตามเอมี่และแดนไปในการตามล่าคำไขปริศนา แต่จริงๆ แล้วเธอถูกเกรซจ้างมาเป็นพี่เลี้ยงตั้งแต่ต้น และติดต่อกับมาดริกัลตลอดเวลา สุดท้ายเธอได้สถานะเป็นมาดริกัลคนแรกที่ไม่ได้สืบสายเลือดคาฮิลล์
มาดริกัล (Madrigal) > บุคคลสำคัญที่เป็นมาดริกัล

วิลเลียม เชกสเปียร์ กวีชาวอังกฤษ เป็นหลานของมาเดอแลน คาฮิลล์ ค.ศ. 1611 เขาพยายามผสมน้ำยาต้นแบบและรวบรวมคาฮิลล์แต่ไม่สำเร็จ ก่อนเสียชีวิตจึงทิ้งเบาะแสไว้ในบทกวีต่างๆ และบนป้ายหลุมศพเพื่อนำทางมาดริกัลรุ่นหลังมายังบ้านบรรพบุรุษคาฮิลล์เพื่อสานต่อภารกิจให้เสร็จ
แอนน์ บอนนี่ โจรสลัดหญิงชาวไอร์แลนด์ เธอปลอมตัวเป็นโจรสลัดหญิงเพื่อตามล่าคำไขปริศนาไปบนเรือของคาลิโก แจ็ค และซ่อนคำไขปริศนา ดอกจันทน์เทศ ไว้ในกล่องปริศนาจีน ซ่อนไว้ในจาเมกา
แมรี รี้ด โจรสลัดหญิงคู่หูแอนน์ บอนนี่ เธอเสียชีวิตในคุก
เอมีเลีย เอียร์ฮาร์ต นักบินชาวอเมริกัน เธอพยายามแกะรอยโรเบิร์ต คาฮิลล์ แฮนเดอร์สัน ไปทั่วออสเตรเลีย เธอเสียชีวิตขณะบินเหนือมหาสมุทรแปซิฟิก
เติ้งเสี่ยวผิง อดีตประธานาธิบดีจีน เขาจัดการให้โฮป คาฮิลล์และอาเธอร์ เทรนต์ เข้าพบ
อาบาชิริ

อาบาชิริ (ญี่ปุ่น: 網走市; โรมาจิ: Abashiri-shi) เป็นศูนย์กลางของกิ่งจังหวัดโอค็อตสค์ ในจังหวัดฮกไกโด จัดว่าเป็นเมืองที่มีแห้งแล้งที่สุดในญี่ปุ่น
สิ่งที่มีชื่อเสียงที่สุดของอาบาชิริคือ เรือนจำอาบาชิริ ซึ่งใช้กักขังนักโทษการเมืองในยุคเมจิ ปัจจุบันได้กลายเป็นพิพิธภัณฑ์ โดยมีเรือนจำความปลอดภัยขั้นสูงสุดแห่งใหม่ในเมืองใช้กักขังนักโทษแทน เมืองนี้เป็นเมืองท่าสำคัญและเป็นปลายทางของรถไฟ
ใน ค.ศ. 2008 อาบาชิริมีประชากร 40,333 คน ความหนาแน่นของประชากร 85.6 คนต่อตารางกิโลเมตร มีพื้นที่ทั้งหมด 470.94 ตารางกิโลเมตร
อาบาชิริตั้งอยู่ในด้านตะวันออกของกิ่งจังหวัดโอค็อตสค์ ห่างจากนครคิตามิไปทางตะวันออก 50 กิโลเมตร พื้นที่เต็มไปด้วยเนินเขาจำนวนมาก แต่ไม่มีภูเขาสูง
เมืองพี่น้องของอาบาชิริคือ พอร์ตแอลเบร์นี ในรัฐบริติชโคลัมเบีย ประเทศแคนาดา แต่ละปีมีนักเรียนจำนวนมากเข้าร่วมโครงการแลกเปลี่ยนนักเรียนระหว่างสองเมืองนี้
ท่าอากาศยานที่อยู่ใกล้กับอาบาชิริคือ ท่าอากาศยานเมมัมเบ็ตสึ ตั้งอยู่ในเมืองโอโซระ
ประวัติศาสตร์

มีนาคม ค.ศ. 1872 หมู่บ้านอาบาชิริ (アバシリ村) ได้ถือกำเนิดขึ้น โดยตั้งชื่อตามอำเภออาบาชิริ ในแคว้นคิตามิ
ค.ศ. 1875 ตัวอักษรคันจิ 網走村 ถูกนำมาใช้เป็นชื่อหมู่บ้านอาบาชิริ
ค.ศ. 1902 หมู่บ้านอาบาชิริ เมืองคิตามิ หมู่บ้านอิซานิ และหมู่บ้านนิกูริบาเกะ ถูกผนวกรวมกันเป็นเมืองอาบาชิริ
ค.ศ. 1915 เมืองอาบาชิริได้ผนวกเอาหมู่บ้านโนโตโระและหมู่บ้านโมโกโตะเข้าไว้ด้วย
ค.ศ. 1921 หมู่บ้านเมมัมเบ็ตสึแยกตัวออกจากเมืองอาบาชิริ (ต่อมาคือเมืองเมมัมเบ็ตสึ ซึ่งถูกผนวกเข้ากับเมืองโอโซระเมื่อ ค.ศ. 2006)
ค.ศ. 1931 ขอบเขตระหว่างเมืองอาบาชิริกับหมู่บ้านเมมัมเบ็ตสึถูกตีขึ้นใหม่
11 กุมภาพันธ์ ค.ศ. 1947 หมู่บ้านฮิงาชิโมโกโตะแยกตัวออก (ถูกผนวกเข้ากับเมืองโอโซระเมื่อ ค.ศ. 2006) เมืองอาบาชิริยกฐานะขึ้นเป็นนครอาบาชิริ พื้นที่ทั้งหมดของเมืองโอโซระในปัจจุบันเคยเป็นส่วนหนึ่งของอาบาชิริ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Abashiri, Hokkaido
คู่มือการท่องเที่ยว Abashiri จากวิกิท่องเที่ยว (ในภาษาอังกฤษ)
เว็บไซต์ทางการ (ในภาษาญี่ปุ่น)
เว็บไซต์ทางการของพิพิธภัณฑ์เรือนจำอาบาชิริ (ในภาษาญี่ปุ่น)
ข้อมูลการท่องเที่ยวอาบาชิริ (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
อายาโนะ ชิบุยะ

| อายาโนะ ชิบุยะ |
| --- | --- |
渋谷 彩乃
เกิด: 18 พฤษภาคม โตเกียว ประเทศญี่ปุ่น
อาชีพ: นักพากย์
องค์การ: เค็นโปรดักชัน
อายาโนะ ชิบุยะ (渋谷 彩乃, 18 พฤษภาคม  -) เป็น นักพากย์ชาวญี่ปุ่น เกิด ที่โตเกียว สังกัดเค็นโปรดักชัน
ผลงานพากย์

การล้างแค้นของผู้กล้าสายฮีล (แฟลร์, เฟรยา)
กิลด์ป่วนก๊วนฮา (เมเดนา อ็องเฌ)
อายาโกะ คาวาซูมิ

| อายาโกะ คาวาซูมิ |
| --- | --- |
川澄 綾子

เกิด:  (1976-03-30) 30 มีนาคม ค.ศ. 1976 (48 ปี) โตเกียว ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ส่วนสูง: 157 ซม.
อายาโกะ คาวาซูมิ (川澄 綾子, 30 มีนาคม 1976-) เป็นนักพากย์ ผู้บรรยายเรื่อง และ นักร้อง ชาวญี่ปุ่น สังกัดสำนักงานโอซาวะ เกิดที่โตเกียว
ผลงานพากย์

ซิสเตอร์ปรินเซส (จิกาเงะ)
เรฟ ผจญภัยเหนือโลก (เอรี่, รีช่า วาเลนไทน์)
พลีสทีชเชอร์ สอนนักรักซะ (เฮริกาวะ โคอิชิ)
ชานะ นักรบเนตรอัคคี (โยชิดะ คาซึมิ)
มหาสงครามจอกศักดิ์สิทธิ์ (เซเบอร์)
เจ้าหญิงปีศาจ (เจ้าหญิง)
คาโนค่อน จิ้งจอกสาวสุดจี๊ด (มินาโมโตะ จิซึรุ)
แพนโดร่า ฮาร์ท (อลิซ)
โจโจ้ ล่าข้ามศตวรรษ (เอลินา เพนดอลตัน)
โอกามิซัง (ทสึรุงายะ อตซือ)
อนิรุทธ จันทะวงษ์

| อนิรุทธ จันทะวงษ์ |
| --- | --- |

เกิด: อนิรุทธ จันทะวงษ์ 19 กันยายน พ.ศ. 2512 อำเภอเกษตรสมบูรณ์ จังหวัดชัยภูมิ
เสียชีวิต: 14 กันยายน พ.ศ. 2560 (47 ปี) อำเภอยะหา จังหวัดยะลา
อาชีพ: ผู้บังคับหมู่ กองกำกับการสืบสวนตำรวจภูธร จังหวัดเลย
องค์การ:  ชุดเก็บกู้วัตถุระเบิดศูนย์ปฏิบัติการตำรวจจังหวัดชายแดนภาคใต้  ตชด.31 จังหวัดพิษณุโลก (สังกัดเดิม) 
คู่สมรส: ผ่องศรี จันทะวงษ์
บุตร: พัทธนันท์ จันทะวงษ์ (น้ำขิง)
พลตำรวจตรี อนิรุทธ จันทะวงษ์ (19 กันยายน พ.ศ. 2512 – 14 กันยายน พ.ศ. 2560) หรือที่รู้จักในฐานะ ครูยักษ์ หรือ ดาบยักษ์ เป็นเจ้าหน้าที่ตำรวจเก็บกู้วัตถุระเบิด และครูฝึกหน่วยทำลายล้างวัตถุระเบิด (EOD)
ประวัติ

อนิรุทธ เกิดที่อำเภอเกษตรสมบูรณ์ จังหวัดชัยภูมิ ก่อนมาใช้ชีวิตอยู่ที่อำเภอท่าลี่ จังหวัดเลย จากนั้น ได้เป็นนักเรียนพลตำรวจสังกัดหมู่ 1 หมวด 1 กองร้อยที่ 1 ครั้นเมื่อสอบตำรวจผ่าน ก็ได้มาปฏิบัติหน้าที่ ณ อำเภอชาติตระการ จังหวัดพิษณุโลก แล้วจึงย้ายมาประจำการ ณ กองบังคับการตำรวจภูธร จังหวัดเลย ซึ่งเป็นภูมิลำเนาเดิม กระทั่งในเดือนตุลาคม พ.ศ. 2559 ได้อาสาลงปฏิบัติหน้าที่เก็บกู้วัตถุระเบิดในสามจังหวัดชายแดนภาคใต้
ชีวิตส่วนตัว

พลตำรวจตรี อนิรุทธ จันทะวงษ์ เป็นบุตรของสวัสดิ์ จันทะวงษ์ และเทียน จันทะวงษ์ นอกจากนี้ พลตำรวจตรี อนิรุทธ มีคู่สมรสชื่อผ่องศรี จันทะวงษ์ และลูกสาวชื่อพัทธนันท์ จันทะวงษ์ (ชื่อเล่น: น้ำขิง)
การเสียชีวิต

วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา อนิรุทธเข้าทำการช่วยเหลือเพื่อน ๆ จากระเบิดลูกแรก ทว่า เกิดการระเบิดลูกที่ 2 ขึ้น ส่งผลให้เขาอาการสาหัสและรับการนำตัวส่งโรงพยาบาล ก่อนที่จะเสียชีวิตในเวลาต่อมา
ทั้งนี้ การเสียชีวิตของเขาได้รับการเผยแพร่ผ่านหน้าเว็บไซต์ที่มีผู้ติดตามกว่า 1 แสนราย
วันที่ 18 กันยายน พ.ศ. 2560 มีพิธีพระราชทานเพลิงศพ ณ วัดศรีโสภณ ตำบลน้ำแคม อำเภอท่าลี่ จังหวัดเลย
สิ่งสืบเนื่อง

ภายหลังจากการเสียชีวิต ได้มีการเปิดเผยถึงโพสต์ข้อความของเขาในกลุ่มเฟซบุ๊ก เกี่ยวกับการขอรับบริจาคไฟฉายแรงสูงที่ขาดแคลน เพื่อปฏิบัติหน้าที่ในเหตุการณ์ความไม่สงบในชายแดนภาคใต้ของประเทศไทย โดยได้รับการเผยแพร่ผ่านสังคมออนไลน์อย่างกว้างขวาง รวมถึงมีการเปรียบเทียบต่อการจัดสรรงบประมาณด้านต่าง ๆ
จากการเสียชีวิตของเขา ได้มีผู้ส่งข้อความแสดงความเสียใจเป็นจำนวนมาก ตลอดจนได้รับพระราชทานพวงมาลาหลวงจากพระบาทสมเด็จพระวชิรเกล้าเจ้าอยู่หัว และพระบรมวงศานุวงศ์ รวมถึงมีพิธีพระราชทานเพลิงศพ และปูนบำเหน็จจากสำนักงานตำรวจแห่งชาติ อีกทั้งได้รับการเลื่อนยศจากดาบตำรวจ เป็นพลตำรวจตรี
เชิงอรรถ

↑  อุดมคติของ นพต.อนิรุทธ จันทะวงษ์ จากหนังสือประจำรุ่น
แหล่งข้อมูลอื่น

สมเด็จพระเจ้าอยู่หัว พระราชทานพวงมาลาแก่ ทหารพราน-ตำรวจอีโอดี ที่เสียชีวิตจากเหตุระเบิด จ.ยะลา[ลิงก์เสีย]
มือกู้ระเบิดเปิดใจ นาทีบึ้มซ้ำยะลา จี้รัฐดูแลสวัสดิการ-อุปกรณ์-ขวัญกำลังใจ
อนิรุทธ จันทะวงษ์ ที่เฟซบุ๊ก
สมเด็จพระเจ้าบรมวงศ์เธอ เจ้าฟ้ากรมหลวงเทพยวดี

| สมเด็จพระเจ้าบรมวงศ์เธอ เจ้าฟ้ากรมหลวงเทพยวดี |
| --- | --- |
สมเด็จพระเจ้าบรมวงศ์เธอชั้น 1 เจ้าฟ้าชั้นเอก
ประสูติ: 14 มกราคม พ.ศ. 2320
สิ้นพระชนม์: 23 สิงหาคม พ.ศ. 2366 (46 ปี)
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: สมเด็จพระอมรินทราบรมราชินี
สมเด็จพระเจ้าบรมวงศ์เธอ เจ้าฟ้ากรมหลวงเทพยวดี (14 มกราคม พ.ศ. 2320 - 23 สิงหาคม พ.ศ. 2366) มีนามเดิมว่า "เอี้ยง" เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราชกับสมเด็จพระอมรินทราบรมราชินี เป็นพระโสทรกนิษฐภคินีในพระบาทสมเด็จพระพุทธเลิศหล้านภาลัย ประสูติในรัชสมัยกรุงธนบุรี เมื่อวันอังคาร เดือน 7 ขึ้น 7 ค่ำ ปีระกา นพศก จ.ศ. 1139 ตรงกับวันที่ 14 มกราคม พ.ศ. 2320 เมื่อพ.ศ. 2325 หลังจากสถาปนาอาณาจักรรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช พระราชทานนามใหม่ว่า "สมเด็จพระเจ้าลูกเธอ เจ้าฟ้าประไพวดี" (แต่พระบาทสมเด็จพระจอมเกล้าเจ้าอยู่หัว ทรงออกพระนามว่า "ประภาวดี")  ต่อมาพระบาทสมเด็จพระพุทธยอดฟ้าจุฬาโลกมหาราช สถาปนาขึ้นเป็น สมเด็จพระเจ้าลูกเธอ เจ้าฟ้า และทรงกรมเป็น กรมหลวงเทพยวดี เมื่อปีมะโรง สัมฤทธิศก จุลศักราช 1170 ตรงกับปี พ.ศ. 2351
สมเด็จพระเจ้าบรมวงศ์เธอ เจ้าฟ้ากรมหลวงเทพยวดี สิ้นพระชนม์ในรัชสมัยพระบาทสมเด็จพระพุทธเลิศหล้านภาลัย เมื่อเมื่อวันศุกร์ เดือน 9 แรม 2 ค่ำ ปีมะแม เบญจศก จุลศักราช 1185 ตรงกับวันที่ 23 สิงหาคม พ.ศ. 2366 สิริพระชนมายุ 46 ปี
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้ากรมหลวงเทพยวดี |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

เอี้ยง (14 มกราคม พ.ศ. 2320 - พ.ศ. 2325)
สมเด็จพระเจ้าลูกเธอ เจ้าฟ้าประไพวดี (พ.ศ. 2325 - พ.ศ. 2351)
สมเด็จพระเจ้าลูกเธอ เจ้าฟ้ากรมหลวงเทพยวดี (พ.ศ. 2351 - 7 กันยายน พ.ศ. 2352)
สมเด็จพระเจ้าน้องนางเธอ เจ้าฟ้ากรมหลวงเทพยวดี (7 กันยายน พ.ศ. 2352 - 23 สิงหาคม พ.ศ. 2366)
สมเด็จพระเจ้าบรมวงศ์เธอ เจ้าฟ้ากรมหลวงเทพยวดี (ภายหลังการสิ้นพระชนม์)
อาจสามารถ

อาจสามารถ อาจหมายถึง
อำเภออาจสามารถ จังหวัดร้อยเอ็ด
ตำบลอาจสามารถ ในอำเภอเมืองนครพนม
หอเกียรติยศ

หอเกียรติยศ บางครั้งอาจเรียก "หอเรืองนาม" (Hall of fame) หมายถึงพิพิธภัณฑ์ประเภทหนึ่งที่สร้างขึ้นเพื่อเชิดชูบุคคลที่มุ่งมั่นอย่างสูงที่ได้ประกอบคุณงามความดีและมีความวิริยะสูงสุดจนประสบผลสำเร็จในกิจกรรมสาขาต่างๆ ในบางกรณี หอเกียรติยศอาจประกอบด้วยห้องโถงและห้องต่างๆ หรือเป็นพิพิธภัณฑ์ที่ใช้ในการจัดเก็บและแสดงสิ่งเชิดชูเกียรติยศของผู้ได้รับการยกย่อง เช่น รูปปั้น โล่ ถ้วยรางวัล เข็มขัดแชมเปี้ยน รวมทั้งสิ่งของที่ระลึกอื่นๆ ที่เกี่ยวข้อง แต่หอเกียรติยศบางแห่งก็ทำเพียงแต่แสดงรูปปั้นท่อนบนพร้อมการจารึกชื่อบุคคลผู้ได้รับการเชิดชูจากตามประเภทที่หอแห่งนั้นๆ ดำเนินการโดยไม่แสดงสิ่งของ เช่น ที่วิหารวาลฮาลลา
หอเกียรติยศ  ได้รับการแบ่งเป็นประเภทใหญ่ๆ ไว้หลายประเภทได้แก่
หอเกียรติยศด้านดนตรี
หอเกียรติยศด้านการแสดง
หอเกียรติยศด้านการกีฬา
หอเกียรติเฉพาะด้นอื่นๆ เช่น ด้านการประดิษฐ์คิดค้น
ในแต่ละประเภทจะแบ่งย่อยลงไป เช่นด้านกีฬา แบ่งลงไปตามชนิดกีฬา ดังที่มิกกี แมนเทิล นักเบสบอลอเมริกันได้รับการบรรจุชื่อไว้ใน"หอเกียรติยศเบสบอลแห่งชาติ" เป็นต้น ผู้ดำเนินการหรือเจ้าของหอเกียรติยศอาจเป็นทั้งภาครัฐและภาคเอกชน แต่ส่วนใหญ่มักเป็นองค์กรหรือสมาคมหรือชมรมของผู้ประกอบกิจกรรมนั้นๆ ทั้งระดับชาติและระดับท้องถิ่น เช่นหอเกียรติยศนักเขียนภาพการ์ตูนแคนาดา, หอเกียรติยศกอล์ฟแห่งโลก ฯลฯ
ห้องโถงหอเกียรติยศวิหารวาลฮาลลา ประเทศเยอรมนี
หอเกียรติยศที่เก่าแก่แห่งหนึ่งที่นับเป็นตัวอย่างได้คือ "วิหารวาลฮาลลา" หรือ หอเกียรติยศและชื่อเสียงแห่งเยอรมัน ในแคว้นบาวาเรียซึ่งเปิดเมื่อ พ.ศ. 2355
นอกจากหอเกียรติยศซึ่งเป็นอาคารแล้ว ยังมีรูปแบบที่ใช้บาทวิถีเป็นที่แสดงที่เรียกว่า "บาทวิถีแห่งผู้เรืองนาม" (Walk of fame) เช่น บาทวิถีแห่งผู้เรืองนามในฮอลลีวูด บาทวิถีแห่งผู้เรืองนามแห่งแคนาดา บาทวิถีแห่งผู้เรืองนามแห่งเซนต์หลุยส์
ดูเพิ่ม

รายชื่อหอเกียรติยศในสหรัฐฯ
รายชื่อบุคคลในหอเกียรติยศนักประดิษฐ์แห่งชาติสหรัฐฯ เก็บถาวร 2006-09-05 ที่ เวย์แบ็กแมชชีน
วาลฮาลลาเทมเปิล บาวาเรีย
บาทวิถีแห่งผู้เรืองนามในฮอลลีวูด
บาทวิถีแห่งผู้เรืองนามในแคนาดา
อาบิส (นักมวยปล้ำ)

| Abyss |
| --- | --- |

ชื่อเกิด: Christopher Joseph Park
เกิด:  (1973-10-04) ตุลาคม 4, 1973 (51 ปี) Washington, D.C., United States
ที่พัก: Cleveland, Ohio, United States
เว็บไซต์: monsterabyss.com
ประวัติมวยปล้ำอาชีพ
ชื่อบนสังเวียน: Abyss Chris Justice Joseph Park Joseph Park Esq. Justice The Original Terminator Prince Justice
ส่วนสูง: 1.96 เมตร (6 ฟุต 5 นิ้ว)
น้ำหนัก: 350 lb (160 kg)
มาจาก: Parts Unknown Chicago, Illinois
ฝึกหัดโดย: Roger Ruffen
เปิดตัว: 1995
คริสโตเฟอร์ เจ. "คริส" พากส์ (Christopher J. "Chris" Parks) เป็นที่รู้จักกันดีในชื่อว่า อาบิส (Abyss) เกิดวันที่ 4 ตุลาคม ค.ศ. 1973 เป็นนักมวยปล้ำอาชีพชาวอเมริกัน ปัจจุบันเซ็นสัญญาปล้ำอยู่สมาคม โทเทิลนอนสต็อปแอคเชินเรสต์ลิง
อาบิสเป็นแชมป์โลก 3 สมัย (แชมป์โลกเฮฟวี่เวท NWA 1 สมัย และแชมป์โลก 1PW 2 สมัย) และยังเป็นแชมป์โลกแทกทีม 1 สมัย (แชมป์โลกแทกทีม AAA 1 สมัย) และ ยังเป็นแชมป์ทริปเปิลคลาวน์ และแชมป์แกรนด์สแลม คนที่ 2 ในสมาคมทีเอ็นเออีกด้วย
ผลงานแชมป์

Asistencia Asesoría y Administración
AAA World Tag Team Championship (1 time) – with Chessman
Border City Wrestling
BCW Can-Am Heavyweight Championship (1 time)
Buckeye Pro Wrestling
BPW Heavyweight Championship (1 time)
International Wrestling Association
IWA Intercontinental Heavyweight Championship (1 time)
IWA Hardcore Championship (3 times)
IWA World Tag Team Championship (3 times) – with Miguel Pérez, Jr. (2) and Glamour Boy Shane (1)
Monster Factory Pro Wrestling
MFPW Heavyweight Championship (1 time)
National Wrestling Alliance
NWA Cyberspace Heavyweight Championship (1 time)
NWA Iowa Heavyweight Championship (1 time)
NWA Missouri Heavyweight Championship (1 time)
NWA Wildside Heavyweight Championship (1 time)
NWA Florida Junior Heavyweight Championship (1 time)
Pro Wrestling Illustrated
PWI ranked him #23 of the 500 best singles wrestlers of the year in the PWI 500 in 2007 and 2010
One Pro Wrestling
1PW Heavyweight Championship (2 times)
Ring Ka King
RKK Tag Team Championship (1 time) – with Scott Steiner
Ring of Honor
Trios Tournament (2006) – with Alex Shelley and Jimmy Rave
Superkick'D
Superkick'D Championship (1 time)
Total Nonstop Action Wrestling
NWA World Heavyweight Championship (1 time)
TNA X Division Championship (1 time)
TNA Television Championship (2 times)
TNA World Tag Team Championship (2 times) – with James Storm (1) and Crazzy Steve (1)
NWA World Tag Team Championship (1 time) – with A.J. Styles
Gauntlet for the Gold (2005 – Heavyweight)
Fight for the Right Tournament (2006)
Fourth TNA Triple Crown Champion
Second TNA Grand Slam Champion
Match of the Year (2005) vs. Sabu, Barbed Wire Massacre on December 11
Who to Watch in 2004
Universal Wrestling Alliance
UWA Heavyweight Championship (1 time)
World Wrestling Alliance
WWA Heavyweight Championship (1 time)
Wrestling Observer Newsletter awards
Best Gimmick (2012) Joseph Park, Esq.
Worst Worked Match of the Year (2006) TNA Reverse Battle Royal on TNA Impact!
แหล่งข้อมูลอื่น

Official website เก็บถาวร 2016-01-30 ที่ เวย์แบ็กแมชชีน
Abyss's TNA Profile
Joseph Park's TNA Profile
Canoe.ca biography เก็บถาวร 2012-07-14 ที่ archive.today
อาบิสกับแชมป์ทีวี TNA ในเจเนซิส
อาบิสกับแชมป์เอ็กซ์ดิวิชั่น
อาจริยวาท

อาจริยวาท แปลว่า วาทะของอาจารย์ เป็นคำที่คณาจารย์พุทธศาสนาฝ่ายเถรวาทใช้เรียกพุทธศาสนานิกายใด ๆ ที่ไม่ยอมรับมติของพระเถระผู้ทำสังคายนาครั้งที่ 1 แต่ถือตามคำสอนของอาจารย์ของตน จึงเรียกว่า อาจริยวาท
ตามที่ปรากฏในคัมภีร์มหาวงศ์และทีปวงศ์ นิกายที่ถือเป็นอาจริยวาทมี 17 นิกาย ได้แก่
1. มหาสังฆิกะ แยกตัวออกจากเถรวาทราว พ.ศ. 100 หลังการสังคายนาครั้งที่สองในศาสนาพุทธ
2. โคกุลิกะ แยกออกมาจากมหาสังฆิกะ
3. เอกัพยาวหาริกะ แยกออกมาจากมหาสังฆิกะ
4. ปรัชญัปติวาท แยกออกมาจากโคกุลิกะ
5. พหุศรุตียะ แยกออกมาจากโคกุลิกะ
6. ไจติกะ แยกออกมาจากพหุศรุตียะ
7. มหีศาสกะ แยกออกมาจากเถรวาท
8. วาตสีปุตรียะ แยกออกมาจากเถรวาท
9. ธรรโมตตรียะ แยกออกมาจากวาตสีปุตรียะ
10. ภัทรยานียะ แยกออกมาจากวาตสีปุตรียะ
11. สันนาคริกะ แยกออกมาจากวาตสีปุตรียะ
12. สางมิตียะ แยกออกมาจากวาตสีปุตรียะ
13. สรวาสติวาท แยกออกมาจากมหีศาสกะ
14. ธรรมคุปต์ แยกออกมาจากมหีศาสกะ
15. กาศยปียะ แยกออกมาจากสรวาสติวาท
16. สังกันติกะ แยกออกมาจากกาศยปียะ
17. เสาตรานติกะ แยกออกมาจากสังกรานติกะ
ปัจจุบันอาจริยวาททั้ง 17 นิกายนี้เสื่อมไปหมดแล้ว คงเหลือแต่นิกายมหายาน ซึ่งเกิดขึ้นราวพุทธศตวรรษที่ 6 โดยพัฒนาต่อมาจากมหาสังฆิกะ
อายาเมะ (เก็นโซซุยโคเด็น)

อายาเมะจากเกมซุยโคเด็นภาค III
อายาเมะ (อังกฤษ: Ayame) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว

ชื่อ: อายาเมะ 

ดวงดาวประจำตัว: จิเคียว (Chikyou) 

บ้านเกิด: ไม่ปรากฏ 

อายุ: 25 ปี 

เผ่าพันธุ์: มนุษย์ 

รูนที่ถือครอง: ไม่ปรากฏ 

ครอบครัว: ไม่ปรากฏ 

สถานะ: นินจา 

สถานที่อยู่ปัจจุบัน: ไม่ปรากฏ 

สงครามที่เข้าร่วม: สงครามทูตแห่งเพลิงครั้งที่สอง
ประวัติ

อายาเมะเป็นนินจา และเป็นสมาชิกขององค์กรเงา (Dark Wind Organization) ได้ติดตามไล่ล่าวาทาริ ผู้ทรยศตามคำสั่งขององค์กรเงา เธอพบกับวาทาริอีกครั้งในกองทัพ ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง
ภายหลังสงครามสิ้นสุดลง อายาเมะได้หายตัวไปอย่างลึกลับ คาดว่ายังตามไล่ล่าวาทาริตามคำสั่งขององค์กรเงาอยู่
อัลเบร์โต กัสโตร

| อัลเบร์โต กัสโตร |
| --- | --- |
เกิด: 20 เมษายน พ.ศ. 2506
อัลเบร์โต กัสโตร นักมวยสากลชาวโคลอมเบีย เกิดเมื่อ 20 เมษายน พ.ศ. 2506 สถิติการชก 33 ครั้ง ชนะ 27 (น็อก 20) เสมอ 1 แพ้ 5
เกียรติประวัติ

แชมป์โคลัมเบียรุ่นฟลายเวต (2526)
แชมป์ WBA Fedelatin รุ่นฟลายเวต (2527 – 2528)
ชิง, 1 เมษายน 2527 ชนะน็อก เนสตอร์ โอเบรกอน ยก 4  ที่โคลอมเบีย
ป้องกันครั้งที่ 1, 7 กรกฎาคม 2527 ชนะคะแนน เบตูลิโอ กอนซาเลส ที่เวเนซุเอลา
ป้องกันครั้งที่ 2, 3 สิงหาคม 2528 ชนะคะแนน เอร์เนสโต ซันเชซ ที่ปานามา
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวต WBA 13 กันยายน 2529 แพ้คะแนน ฮิลาริโอ ซาปาต้า ที่ปานามา
ชิงแชมป์โลกรุ่นจูเนียร์แบนตัมเวต WBA  29 กรกฎาคม 2532 แพ้ทีเคโอ​ เขาทราย แกแล็คซี่ ยก 10 ที่สุรินทร์